Otsailaren 6a

Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera aurkeztu du (10-22/PES-00622), Sodena, CEN eta Albyn Medicalen arteko hitzarmenaren esparruan maskarak erosteari dagokionez “eskarien izapidetzeak eragindako gastuen” 2.564.354,29 euroak banakatzeari buruz. Hona Garapen Ekonomiko eta Enpresarialeko kontseilari Mikel Irujo Amezaga jaunaren erantzuna:

“Pandemian enpresa txiki eta ertain, mikroETE eta langile autonomoentzat NBEak erosteko lankidetzarako eta finantza-laguntzarako hitzarmenaren” inguruan Kontuen Ganberak 2022ko abenduaren 16an emandako txostenean jasotzen den bezala, eskarien izapidetzeak eragindako gastuak 2.564.354,29 eurokoak dira.

Finantza-laguntza zubi-kredituko lerro baten bidez ematea onetsi zuen Sodenako administrazio-kontseiluak, 2.000.000 euroko gehieneko arriskuarekin, enpresa lankide batek hornitzaileei ordainketa aurreratuak egin ahal izateko, enpresen hornidura bermatzeko asmoz.

Horri dagokionez, gogora ekarri behar da bankuko zubi-kredituko lerro baten ohiko operatiba, onuradunei edo erakundeei aldi baterako finantzaketa jakin bat edukitzeko aukera ematen diena. Horretarako, beharrezko ordainketak egiteko muga finko bat duen kontu bat erabiltzen da, eta hari egiten zaizkio egindako salmentengatik dagozkion diru-sarrerak, ordainketa horiek konpentsatuz doazenak eta aukera ematen dutenak hurrengo erosketak finantzatzen jarraitzeko, betiere adierazitako arrisku bizia (kasu honetan, 2.000.000 eurokoa) inoiz gainditu gabe.

Operatiba hori bera erabili zen Osasunbidea-Nafarroako Osasun Zerbitzua babes-materialez hornitzeko akordioan, 2.500.000 euroko gehieneko arriskua duen zubi-kredituko lerro baten bidez, zeina Sodenako administrazio-kontseiluak ere baimendu baitzuen. Horretarako, aipatu kopurutik gorako eskariak egin ziren, betiere inoiz gainditu gabe baimendutako 2.500.000 euroko arrisku bizia.

Horrela, lehen aipatutako 2.564.354,29 euroko zenbatekoa enpresa laguntzaileak egindako sei eskariren ordainketen kopuruaren batuketa da, Kontuen Ganberak ere aipatu txosten horretan argitara ematen duen xehetasun honen arabera:

|  |  |  |  |  |
| --- | --- | --- | --- | --- |
|  | **Ordainketaren datak** | **Materiala** | **Unitateak** | **Eskarien ordainketak (€)** |
| 1 | 2020/05/13 | FFP2 | 69.760 | 167.270,40 |
|  | 2020/05/26 | FFP2 | 85.680 | 255.915,00 |
|  | 2020/06/19 | FFP2 | 151.760 | 413.166,60 |
|  |  |  |  | **836.352,00** |
| 2 | 2020/05/13 | FFP2 | 29.000 | **72.059,42** |
| 3 | 2020/05/18 | Termometroak | 300 | **8.098,50** |
| 4 | 2020/05/18 | Gel hidroalkoholikoa | 600 | **15.224,22** |
| 5 | 2020/05/22  2020/06/22 | FFP2  FFP2 | 600.000 | 504.000,00  504.000,00 |
|  |  |  |  | **1.008.000,00** |
| 6 | 2020/06/19 | IIR kirurgikoak | 336.000 | 174.820,80 |
|  | 2020/06/23 | IIR kirurgikoak | 560.000 | 291.368,00 |
|  | 2020/07/13 | IIR kirurgikoak | 304.500 | 158.431,35 |
|  |  |  |  | **624.620,15** |
|  |  |  | **ORDAINKETAK, GUZTIRA** | **2.564.354,29** |

CENek babes-materiala saldu ondoren kontuan egindako kobrantzak 774.388,32 eurokoak (BEZa barne) izan ziren, eta 210.034,03 euroko saldoa geratu zen kontuan. Hortik Sodenako kontuan transferitutako zenbatekoa 210.000,03 eurokoa izan zen, eta baterako kontuan 34 euroko saldoa utzi zuen. Azken batean, inoiz ez zen gainditu emandako 2.000.000 euroko arriskua.

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2023ko otsailaren 3an

Mikel Irujo Amezaga, Garapen Ekonomiko eta Enpresarialeko kontseilaria.